|  |
| --- |
| **НЕПОСРЕДНА ПРИПРЕМА ЗА ЧАС** |

|  |
| --- |
| **НАСТАВНИ ПРЕДМЕТ**: географија  **РАЗРЕД**: пети |
| **ШКОЛА**: **Редни број часа у шк. год.:** 24 |
| **НАСТАВНА ТЕМА**: **ПЛАНЕТА ЗЕМЉА**  **3.3. Ваздушни омотач Земље** |
| **НАСТАВНА ЈЕДИНИЦА**: **Клима** |
| **ЦИЉ ЧАСА:** да ученицизнају шта је клима, наведу климатске чиниоце и њихов распоред на Земљи. |
| **ЗАДАЦИ ЧАСА**  ***Образовни***: усвојити основна знања о клими и климатским чиниоцима, и разумети њихов утицај на живи свет Земље.  ***Функционални***: оспособити ученике да посматрају климатске прилике глобално, као и да прате повезаност климе са људским делатностима.  ***Васпитни***: оспособити и мотивисати ученике да схвате значај праћења климе одређене средине. |
| **КЉУЧНИ ПОЈМОВИ**: типови климе, климатски чиниоци, клима-дијаграм. |
| **ТИП ЧАСА**: обрада. |
| **ОБЛИК РАДА**: рад у пару, индивидуални, групни. |
| **НАСТАВНЕ МЕТОДЕ**: дијалошка, демонстрациона, текст. |
| **НАСТАВНА СРЕДСТВА**: Уџбеник, географски атлас, свеска, рачунар. |
| **КОРЕЛАЦИЈА**: српски језик, математика, биологија, информатика и рачунарство. |
| **ИСХОДИ:** ученик ће бити у стању да наведе климатске елементе, основне типове климе; графички представи и чита климатске елементе на клима-дија­граму користећи ИКТ; користи дневне метеоролошке извештаје из медија и планира своје активности у складу са њима; наводи примере утицаја човека на загађивање атмосфере и указује на последице таквог понашања. |
| **ТОК ЧАСА**  **Уводни део часа** (5 минута)  Наставник истиче циљ часа и записује назив наставне јединице на табли. Обнавља усвојено знање о атмосфери и дели ученике у парове или групе.  **Главни део часа** (30 минута)  Наставник објашњава појам климе и истиче разлику између времена и климе. Користи слику из Уџбеника на којој су приказани климатски типови на Земљи. Објашњава на који начин климатски фактори одређују климу неке области. Набраја типове климе и истиче њихове одлике.  ***Активности наставника****:* организује наставни процес, координира радом, показује, објашњава, дефинише задатке, оцењује.  ***Активности ученика****:* слушају, сарађују, повезују, рукују наставним средствима, одговарају, закључују, дискутују.  **Завршни део часа** (10 минута)  Ученици по групама или у пару (у зависности од тога како је наставник осмислио час) одговарају на питања која садрже следеће појмове:  – клима,  – климатски фактори,  – клима-дијаграм,  – типови климе (тропска влажна, сува, умеренотопла, умеренохладна, хладна),  Наставник вреднује одговоре ученика, оцењује. |
| **ИЗГЛЕД ТАБЛЕ**  **КЛИМА:**  – типови климе,  – климатски чиниоци,  – клима-дијаграм. |
| НАСТАВНИК: ДАТУМ: |