**НЕПОСРЕДНА ПРИПРЕМА ЗА ЧАС**

|  |
| --- |
| **НАСТАВНИ ПРЕДМЕТ**: географија **РАЗРЕД**: пети |
| **ШКОЛА**: **Редни број часа у шк. год.**: 1 |
| **НАСТАВНА ТЕМА**: **Човек и географија** |
| **НАСТАВНА ЈЕДИНИЦА**: **Сусрет са географијом** |
| **ЦИЉ ЧАСА**: објаснити ученицима шта је географија, предмет проучавања географије и подела.  **ЗАДАЦИ ЧАСА**  ***Образовни***: усвојити програм географије и схватити значај њеног изучавања.  ***Функционални***: развијање вештине комуникације, логичког мишљења и закључивања.  ***Васпитни***: подстицање интересовања и радозналости ученика о значају географије. |
| **КЉУЧНИ ПОЈМОВИ**: географски омотач, физичка географија, друштвена географија, географија животне средине, географски информациони системи. |
| **ТИП ЧАСА**: обрада. |
| **ОБЛИК РАДА**: индивидуални, фронтални. |
| **НАСТАВНЕ МЕТОДЕ**: монолошко–дијалошка. |
| **НАСТАВНА СРЕДСТВА**: Уџбеник, свеска, географски атлас, рачунар, табла. |
| **КОРЕЛАЦИЈА**: математика, историја, биологија, српски језик. |
| **ИС­ХО­ДИ**: по завршеној наставној теми ученик ће бити у стању да: повеже постојећа знања о природи и друштву са географијом као науком; повеже географска знања о свету са историјским развојем људ­ског друштва и научно-техничким прогресом; на примерима покаже значај учења географије за свакодневни живот човека; разликује одговорно од неодговорног понашања човека према природним ресурсима и опстанку живота на планети. |
| **ТОК ЧАСА**    **Уводни део часа (**пет минута)  Наставник истиче циљ часа и на табли исписује назив наставне јединице. Затим упознаје ученике са новим наставним предметом. Указује на то шта им је све потребно од наставних средстава да би успешно усвојили нове наставне садржаје.  **Главни део часа** (30 минута)  Наставник објашњава појам географије и њен значај као природне науке која проучава физичке, друштвене и регионалне појаве и процесе. Објашњава географски омотач и именује земљине сфере. Истиче поделу географије – основне географске дисциплине; повезаност географије са другим наукама – наводи примере; наглашава значај географије као науке и наставног предмета. Говори о најистакнутијем српском географу Јовану Цвијићу.  ***Активности наставника:*** наставник даје објашњења, поставља додатна питања, дискутује, закључује.  ***Активности ученика****:* активно слушају предавање наставника, најважније записују, дискутују.  **Завршни део часа** (десет минута)  Проверити да ли су усвојени кључни појмови. Наставник поставља питања. |
| **ИЗГЛЕД ТАБЛЕ**  **Сусрет са географијом:**  – географија,  – Ератостен,  – Ге – Земља,  – графен – описивати,  – подела географије: физичка и друштвена,  – географска открића,  – географски омотач,  – одговорност човека према планети |