|  |
| --- |
| **НЕПОСРЕДНА ПРИПРЕМА ЗА ЧАС** |

|  |
| --- |
| **НАСТАВНИ ПРЕДМЕТ**: географија  **РАЗРЕД**: пети |
| **ШКОЛА**: **Редни број часа у шк. год.:** 5 |
| **НАСТАВНА ТЕМА**: **Васиона** |
| **НАСТАВНА ЈЕДИНИЦА**: **Васиона – сателити: Месец** |
| **ЦИЉ ЧАСА**: ученици треба да усвоје основна знања о природним (Месец) и вештачким сателитима, односно појмове о васиони и осталим васионским телима. |
| **ЗАДАЦИ ЧАСА**  ***Образовни***: ученици треба да усвоје појам васионе, васионских тела и разумеју њихову међусобну повезаност и условљеност.  ***Функционални***: развијање логичког мишљења и закључивања о појавама у васиони.  ***Васпитни***: подстицање интересовања и радозналости ученика. |
| **КЉУЧНИ ПОЈМОВИ**: сателит, Месец, месечеве мене. |
| **ТИП ЧАСА**: обрада. |
| **ОБЛИК РАДА**: индивидуални, фронтални. |
| **НАСТАВНЕ МЕТОДЕ**: монолошко-дијалошка, илустрационо-демонстрациона. |
| **НАСТАВНА СРЕДСТВА**: Уџбеник, свеска, географски атлас, глобус. |
| **КОРЕЛАЦИЈА**: математика, српски језик, биологија, историја, информатика и рачунарство. |
| **ИСХОДИ:** по завршеној наставној јединици, ученик ће бити у стању да разликује појмове васиона, галаксија, Млечни пут, одреди положај Месеца у односу на Земљу и именује месечеве мене. |
| **ТОК ЧАСА**  **Уводни део часа** (5 минута)  Истаћи циљ часа и написати назив наставне јединице. Подсетити ученике на то која тела чине Сунчев систем.  **Главни део часа** (35 минута)  Наставник објашњава кључне појмове. Истиче њихову међусобну повезаност и условљеност. Истиче да Месец нема атмосферу и хидросферу. Ученицима објашњава месечеве мене и показује шему из Уџбеника, слика 3. Објашњава последице које настају због обртања Месеца око своје осе и око Земље, као и разлику између природних и вештачких сателита.  **Завршни део часа** (5 минута)  Наставник проверава да ли су усвојени кључни појмови.  ***Активности наставника****:* наставник координира радом, сугерише, даје објашњења, поставља додатна питања, разговором с ученицима доводи их до закључка о сличном облику Земље и Месеца.  ***Активности ученика****:* слушају предавање наставника, записују, повезују, закључују, дискутују, образлажу. |
| **ИЗГЛЕД ТАБЛЕ**  **Васиона – сателити: Месец**  Месец:  – месечеве мене,  – природни сателити,  – вештачки сателити |
| НАСТАВНИК: ДАТУМ: |