|  |
| --- |
| **НЕПОСРЕДНА ПРИПРЕМА ЗА ЧАС** |

|  |
| --- |
| **НАСТАВНИ ПРЕДМЕТ**: географија  **РАЗРЕД**: пети |
| **ШКОЛА**: **Редни број часа у шк. год.:** 15 |
| **НАСТАВНА ТЕМА**: **ПЛАНЕТА ЗЕМЉА**  **3.2. Унутрашња грађа и рељеф земље** |
| **НАСТАВНА ЈЕДИНИЦА**: **Земља: унутрашње силе и унутрашња грађа; Литосферне плоче; Вулкани и земљотреси** |
| **ЦИЉ ЧАСА:**  Усвајање знањао унутрашњим силама земље и њеној унутрашњој грађи, литосферним плочама, вулканима и земљотресима. |
| **ЗАДАЦИ ЧАСА**  ***Образовни***: утврдити знања о унутрашњим силама и унутрашњој грађи Земље, литосферним плочама, вулканизму, сеизмичким процесима.  ***Функционални***: оспособити ученике како да регују или како да се понашају у ситуацијама насталим као последица ерупције вулкана или појаве земљотреса.  ***Васпитни***: мотивисати ученике да схвате значај познавања вулканских и сеизмичких процеса. |
| **КЉУЧНИ ПОЈМОВИ**: литосферне плоче, кретање, границе литосферних плоча, промена положаја континената, вулкан, кратер, магма, ерупција, вулканске планине, сеизмограф, сеизмички таласи, хипоцентар, епицентар. |
| **ТИП ЧАСА**: утврђивање. |
| **ОБЛИК РАДА**: групни, фронтални, рад у пару. |
| **НАСТАВНЕ МЕТОДЕ**: дијалошка, демонстрациона. |
| **НАСТАВНА СРЕДСТВА**: Уџбеник, географски атлас, глобус, свеска, рачунар. |
| **КОРЕЛАЦИЈА**: српски језик, историја, математика, информатика и рачунарство. |
| **ИСХОДИ:** ученик ће бити у стању да: разликује деловање унутрашњих сила (сила Земљине теже, унутрашња топлота Земље); разликује основне омотаче унутрашње грађе Земље; помоћу карте и цртежа опише начине и последице кретања ли­тосферних плоча (вулканизам, земљотреси); разликује хипоцентар и епицентар и наведе трусне зоне у све­ту и у Србији; наведе поступке које ће предузети за време земљотреса; опише процес вулканске ерупције и њене последице. |
| **ТОК ЧАСА**  **Уводни део часа** (5 минута)  Наставник истиче циљ часа и записује назив наставне јединице на табли.Поделити ученике по групама, а може и рад у пару (наставник сам процењује на основу искуства у раду са одређеним одељењем).  **Главни део часа** (30 минута)  Питања су припремљена на листићима и групе их добијају методом случајног избора. Чланови групе се консултују, писмено одговарају. Сви чланови групе морају у складу са својим могућностима допринети раду групе. Ако се ради у пару, број питања је мањи, а период припреме за одговоре краћи.  ***Активности наставника***: организује наставни процес, даје упуства, координира, објашњава, дефинише задатке, оцењује.  ***Активности ученика***: слушају, сарађују, повезују, рукују наставним средствима, закључују, дискутују, одговарају.  **Завршни део часа** (10 минута)  Ученици по групама или у пару одговарају на питања, излажу научено. Наставник вреднује одговоре ученика и најављује следећу наставну јединицу. |
| **ИЗГЛЕД ТАБЛЕ**  **Земља:**  – **унутрашње силе и унутрашња грађа,**  **– литосферне плоче,**  **– вулкани и земљотреси** |
| НАСТАВНИК: ДАТУМ: |