|  |
| --- |
| **НЕПОСРЕДНА ПРИПРЕМА ЗА ЧАС** |

|  |
| --- |
| **НАСТАВНИ ПРЕДМЕТ**: географија  **РАЗРЕД**: пети |
| **ШКОЛА**: **Редни број часа у шк. год.:** 6 |
| **НАСТАВНА ТЕМА**: **Васиона** |
| **НАСТАВНА ЈЕДИНИЦА**: **Васиона – сателити: Месец** |
| **ЦИЉ ЧАСА**: провера усвојености знања по нивоима о природним (Месец) и вештачким сателитима, односно о васиони и осталим васионским телима. |
| **ЗАДАЦИ ЧАСА**  ***Образовни***: утврђивање знања о васиони, небеским телима са посебним освртом на сателите.  ***Функционални***: развијање логичког мишљења о сателитима и њиховом значају.  ***Васпитни***: подстицање интересовања ученика за појаве у васиони. |
| **КЉУЧНИ ПОЈМОВИ**: сателит, Месец, месечеве мене. |
| **ТИП ЧАСА**: утврђивање. |
| **ОБЛИК РАДА**: индивидуални, групни. |
| **НАСТАВНЕ МЕТОДЕ**: дијалошко-монолошка, демонстрациона. |
| **НАСТАВНА СРЕДСТВА**: Уџбеник, географски атлас, свеска, глобус. |
| **КОРЕЛАЦИЈА**: математика, српски језик, историја, математика, информатика и рачунарство. |
| **ИСХОДИ:** након обраде наставне јединице, ученик ће моћи да разликује појмове васиона, галаксија, Млечни пут, одреди положај Месеца у односу на Земљу и именује месечеве мене. |
| **ТОК ЧАСА**  **Уводни део часа** (5 минута)  Наставник истиче циљ часа и записује назив наставне јединице на табли. Поделити ученике у неколико група са већ припремљеним питањима за сваку групу.  **Главни део часа** (35 минута)  Свака група писмено одговара на постављена питања. Наставник координира радом група, сугерише, даје објашњења, поставља додатна питања. Рад сваке групе је временски ограничен. Вођа групе се стара о томе да сви чланови допринесу раду групе.  ***Активности наставника****:* наставник сугерише, даје објашњења, поставља додатна питања, разговором с ученицима доводи их до закључка о сличном облику Земље и Месеца.  ***Активности ученика****:* активно сарађују, најважније записују, повезују, закључују, излажу.  **Завршни део часа** (5 минута)  Проверити да ли су усвојени кључни појмови. Наставник слуша и коригује одговоре сваке групе. Ученици међусобно постављају питања и дају одговоре. Наставник похваљује, оцењује. |
| **ИЗГЛЕД ТАБЛЕ**  **Васиона – сателити: Месец:**  – Месец,  – месечеве мене,  – природни сателити,  – вештачки сателити |
| НАСТАВНИК: ДАТУМ: |