|  |
| --- |
| **НЕПОСРЕДНА ПРИПРЕМА ЗА ЧАС** |

|  |
| --- |
| **НАСТАВНИ ПРЕДМЕТ**: географија  **РАЗРЕД**: пети |
| **ШКОЛА**: **Редни број часа у шк. год.:** 11 |
| **НАСТАВНА ТЕМА**: **ПЛАНЕТА ЗЕМЉА**  **3.1. Облик и кретања Земље** |
| **НАСТАВНА ЈЕДИНИЦА**: **Последице револуције: смена годишњих доба и топлотни појасеви** |
| **ЦИЉ ЧАСА**: ученици треба да усвоје основна знања о кретању Земље око Сунца –  револуцију, и о последицама тог кретања (смена годишњих доба, топлотни појасеви,  повратници, поларници**)**. |
| **ЗАДАЦИ ЧАСА**  ***Образовни***: усвојити основна знања о револуцији и њеним последицама, разумети законитости изазване револуцијом (смена годишњих доба и топлотни појасеви).  ***Функционални***: ученици ће да разумеју значај револуције и њених последица.  ***Васпитни***: оспособити ученике да стекну знања о револуцији и њеним последицама (равнодневица, дугодневица, краткодневица, смена годишњих доба и топлотни појасеви). |
| **КЉУЧНИ ПОЈМОВИ**: смена годишњих доба, топлотни појасеви, повратници,  поларници. |
| **ТИП ЧАСА**: обрада. |
| **ОБЛИК РАДА**: фронтални, индивидуални, групни. |
| **НАСТАВНЕ МЕТОДЕ**: дијалошко-монолошка, демонстрациона. |
| **НАСТАВНА СРЕДСТВА**: Уџбеник, географски атлас, глобус, свеска, рачунар. |
| **КОРЕЛАЦИЈА**: српски језик, историја, математика, информатика и рачунарство. |
| **ИСХОДИ:** ученик ће моћи да повеже револуцију Земље са сменом годишњих доба на север­ној и јужној полулопти и појавом топлотних појасева. |
| **ТОК ЧАСА**  **Уводни део часа** (5 минута)  Наставник истиче циљ часа и записује назив наставне јединице на табли. Поставља питања везано за претходну наставну јединицу. Проверава усвојено знање о револуцији. Формира групе.  **Главни део часа** (30 минута)  Наставник објашњава топлотне појасеве као последицу револуције Земље; затим повезује револуције и трајања календарске године. Објашњава календар.  ***Активности наставника****:* организује наставни процес, демонстрира, објашњава и дефинише задатке.  ***Активности ученика****:* слушају, посматрају, повезују и закључују, дискутују.  **Завршни део часа** (10 минута)  Групе формиране у уводном делу часа добијају питања. Одговарају, презентују своје радове, коментаришу, закључују. Наставник оцењује рад група и појединаца. |
| **ИЗГЛЕД ТАБЛЕ**  **Револуција Земље и последице револуције:**  – смена годишњих доба,  – пролеће – 20. март (пролећна равнодневица),  – лето – 21. јун (летња дугодневица),  – јесен – 22. септембар (јесења равнодневица),  – зима – 21. децембар (зимска краткодневица),  – топлотни појасеви,  – повратници,  – поларници |
| НАСТАВНИК: ДАТУМ: |