|  |
| --- |
| **НЕПОСРЕДНА ПРИПРЕМА ЗА ЧАС** |

|  |
| --- |
| **НАСТАВНИ ПРЕДМЕТ**: географија  **РАЗРЕД**: пети |
| **ШКОЛА**: **Редни број часа у шк. год.:** 21 |
| **НАСТАВНА ТЕМА**: **ПЛАНЕТА ЗЕМЉА**  **3.2. Унутрашња грађа и рељеф Земље** |
| **НАСТАВНА ЈЕДИНИЦА**: **Рељеф – спољашње силе; Човек и литосфера** |
| **ЦИЉ ЧАСА:**  утврђивање знања о утицају спољашњих сила на рељеф Земље, као и узајамним утицајима литосфере и човека. |
| **ЗАДАЦИ ЧАСА**  ***Образовни***: утврдити знања о утицају спољашњих сила на рељеф Земље.  ***Функционални***: развијати вештине: мишљења, закључивања, уочавања и препознавања различитих облика спољашњих сила које утичу на рељеф Земље; развијати вештине мишљења о одрживом управљање ресурсима.  ***Васпитни***: мотивисати ученике да схвате значај познавања рељефа и литосфере. |
| **КЉУЧНИ ПОЈМОВИ**: ерозија, акумулација, седименти, обликовање рељефа, ресурси, рудна богатства, употреба стена, утицај човека на рељеф. |
| **ТИП ЧАСА**: утврђивање. |
| **ОБЛИК РАДА**: групни, фронтални, индивидуални. |
| **НАСТАВНЕ МЕТОДЕ**: дијалошка, демонстрациона. |
| **НАСТАВНА СРЕДСТВА**: Уџбеник, географски атлас, глобус, свеска, рачунар. |
| **КОРЕЛАЦИЈА**: српски језик, историја, математика, информатика и рачунарство. |
| **ИСХОДИ:** ученик ће бити у стању да: наведе спољашње силе Земље; помоћу карте и цртежа опише начине и последице кретања литосферних плоча; разликује хипоцентар и епицентар и наведе трусне зоне у све­ту и Србији; наведе мере које ће предузети за време земљотреса; опише процес вулканске ерупције и њене последице; помоћу фотографија или узорка стена разликује основне вр­сте стена, описује њихов настанак и наводи примере за њихово коришћење. |
| **ТОК ЧАСА**  **Уводни део часа** (5 минута)  Наставник истиче циљ часа и записује назив наставне јединице на табли. Обнавља усвојено знање о грађи и рељефу Земље. Дели ученике по групама.  **Главни део часа** (30 минута)  Сваки ученик за 10 минута саставља до 5 питања која се односе на унутрашњу грађу и рељеф Земље.  Цедуље са састављеним питањима ученици убацују у кутију. Наставник извлачи цедуљу са питањима и проверава тачност формулисаних питања и чита их ученицима. Контролише одговоре и проверава усвојено знање.  ***Активности наставника****:* организује наставни процес, координира радом, показује, објашњава, дефинише задатке, оцењује.  ***Активности ученика****:* слушају, сарађују, повезују, дискутују, рукују наставним средствима, одговарају.  **Завршни део часа** (10 минута)  Ученици по групама или појединачно (у зависности од тога како је наставник осмислио час) одговарају на питања. Наставник вреднује одговоре ученика, оцењује. |
| **ИЗГЛЕД ТАБЛЕ**    **РЕЉЕФ – СПОЉАШЊЕ СИЛЕ; ЧОВЕК И ЛИТОСФЕРА** |
| НАСТАВНИК: ДАТУМ: |