|  |
| --- |
| **НЕПОСРЕДНА ПРИПРЕМА ЗА ЧАС** |

|  |
| --- |
| **НАСТАВНИ ПРЕДМЕТ**: географија  **РАЗРЕД**: пети |
| **ШКОЛА**: **Редни број часа шк. год.:** 7 |
| **НАСТАВНА ТЕМА**: **Планета Земља** |
| **НАСТАВНА ЈЕДИНИЦА**: **Облик Земље и изглед њене површине** |
| **ЦИЉ ЧАСА**: објаснити облик и величину Земље, као и положај континената и океана. |
| **ЗАДАЦИ ЧАСА**  ***Образовни***: ученици треба да усвоје основне појмове о Земљи, њеном лоптастом односно елипсоидном облику, континентима и океанима.  ***Функционални***: развијање логичког мишљења и закључивања о облику Земље.  ***Васпитни***: подстицање интересовања ученика. |
| **КЉУЧНИ ПОЈМОВИ**: Земљина лопта, глобус, континенти и океани. |
| **ТИП ЧАСА**: обрада. |
| **ОБЛИК РАДА**: групни, фронтални. |
| **НАСТАВНЕ МЕТОДЕ**: дијалошко-монолошка, демонстрациона, текст. |
| **НАСТАВНА СРЕДСТВА**: Уџбеник, свеска, географски атлас, глобус, карта света. |
| **КОРЕЛАЦИЈА**: математика, српски језик, историја, инфор. и рачунарство. |
| **ИСХОДИ:** по завршеној наставној јединици ученици ће бити у стању да: помоћу глобуса опишу облик Земље и наведу доказе о њеном облику; помоћу карте опишу распоред копна и воде на Земљи и наведу називе континената и океана; примерима објасне деловање Земљине теже на географски омотач. |
| **ТОК ЧАСА**  **Уводни део часа** (5 минута)  Наставник истиче циљ часа и записује назив наставне јединице на табли. Поставља питања која се односе на пређено градиво. Формира групе.  **Главни део часа** (30 минута)  Истиче лоптаст облик Земље, спљоштеност на половима, наводи доказе. На глобусу показује полове и екватор. Затим говори о изгледу Земљине површине (континенти и океани)  ***Активности наставника***: организује наставни процес и дефинише задатке, показује, објашњава, дискутује.  ***Активности ученика***: активно слушају предавање наставника, најважније записују, читају текст, дискутују.  **Завршни део часа** (10 минута)  Групе добијају питања. Ученици у оквиру групе припремају одговоре. Наставник слуша одговоре ученика. Ученици могу и међусобно постављати питања и давати одговоре. Наставник сугерише, похваљује, оцењује. |
| **ИЗГЛЕД ТАБЛЕ**  **Облик Земље и изглед њене површине:**  – облик земље и изглед њене површине,  – величина земље (површина 510 мил./км2; обим 40 000 км),  – изглед земљине површине,  – континенти,  – океани |
| НАСТАВНИК: ДАТУМ: |