|  |
| --- |
| **НЕПОСРЕДНА ПРИПРЕМА ЗА ЧАС** |

|  |
| --- |
| **НАСТАВНИ ПРЕДМЕТ**: географија  **РАЗРЕД**: пети |
| **ШКОЛА**: **Редни број часа у шк. год.:** 28 |
| **НАСТАВНА ТЕМА**: **ПЛАНЕТА ЗЕМЉА**  **3.4. Воде на Земљи** |
| **НАСТАВНА ЈЕДИНИЦА**: **Светско море – разуђеност обала, својства и кретање морске воде** |
| **ЦИЉ ЧАСА:** усвајање нових знања о Светском мору, његовој хоризонталној подели,  разуђености обала и својствима морске воде. |
| **ЗАДАЦИ ЧАСА**  ***Образовни***: усвојити нова знања о појавама и процесима у светском мору, као и усвојити знања о разуђености обала.  ***Функционални***: оспособити ученике да размишљају о природи, светском мору, доносе закључке о њима.  ***Васпитни***: мотивисати ученике да схвате значај Светског мора и развијају позитиван однос према природи. |
| **КЉУЧНИ ПОЈМОВИ**: Светско море, океан, море, залив, мореуз, сланост. |
| **ТИП ЧАСА**: обрада. |
| **ОБЛИК РАДА**: групни, фронтални, индивидуални. |
| **НАСТАВНЕ МЕТОДЕ**: монолошко-дијалошка, демонстрациона, текст. |
| **НАСТАВНА СРЕДСТВА**: Уџбеник, географски атлас, глобус, свеска, рачунар. |
| **КОРЕЛАЦИЈА**: српски језик, математика, биологија, информатика и рачунарство. |
| **ИСХОДИ:** ученик ће моћи да уочава и разликује на географској карти и глобусу океане, већа мора, за­ливе и мореузе, да наведе и опише својства морске воде. |
| **ТОК ЧАСА**  **Уводни део часа** (5 минута)  Наставник истиче циљ часа и записује назив наставне јединице на табли. На карти света ученици треба да уоче обалу, покажу острва и полуострва, заливе, ртове, мореузе.  **Главни део часа** (30 минута)  Наставник дефинише појам Светско море, објашњава и показује на карти однос воде и копна на Земљи и поделу на океане и мора. Затим дефинише појам обале и њену хоризонталну поделу. Наводи примере, показује на карти света. Даље, наводи особине и облике кретања морске воде. На тематској карти света показује распоред морских струја у Светском океану. Током излагања користи слике 1, 2, 3 и 4 у Уџбенику. Наставник води дијалог са ученицима, проверава ниво усвојености градива.  ***Активности наставника***: реализује наставни процес у свим сегментима, партнер је у  педагошкој комуникацији, разговора и мотивише ученике.  ***Активности ученика***: слушају, посматрају, саопштавају и преносе запажања наставнику.  **Завршни део часа** (10 минута)  Наставник проверава степен усвојености градива, питањима која се односе на следеће појмове:  – Светско море,  – океан,  – обала,  – залив,  – разуђеност обале,  – естуар,  – острво,  – фјорд,  – архипелаг,  – лагуна,  – полуострво,  – рт.  Наставник вреднује одговоре ученика. |
| **ИЗГЛЕД ТАБЛЕ**  **СВЕТСКО МОРЕ – РАЗУЂЕНОСТ ОБАЛА, СВОЈСТВА И КРЕТАЊЕ МОРСКЕ ВОДЕ:**  – расподела воде на земљи,  – океани,  – хоризонтална разуђеност обала,  – својства морске воде,  – особине морске воде,  – кретање воде светског мора |
| НАСТАВНИК: ДАТУМ: |